આ સાથે અત્યાર સુધીમાં કુલ ૪૭૭૯ ઉમેદવારી પત્રો ભરાયા છે. જે-તે મહાનગરપાલિકામાં આજે ભરાયેલા ૩૧૪૭ ઉમેદવારી પત્રોમાંથી અમદાવાદ મહાનગરપાલિકામાં ૯૩૩ ( કુલ ૧૬૪૦) ઉમેદવારી પત્રો ભરાયા છે. મ્યુનિસિપલ કોર્પોરેશનની ચૂંટણીના ઉમેદવારી પત્રો ચકાસવાના પ્રથમ દિવસે પાલડી વોર્ડના કોંગ્રેસના ઉમેદવાર જયેશ પટેલનો ઉમેદવારી ફોર્મ રદ થયું છે. મતદાર યાદીમાં ઉમેદવારનું નામ ન હોવાથી ફોર્મ રદ થયું હોવાનું જાણવા મળ્યું છે. જયેશ પટેલના બદલે અનંત પટેલ કોંગ્રસના સત્તાવાર ઉમેદવાર બનશે. ત્યારે પાલડી વોર્ડના કોંગ્રેસના બીજા ઉમેદવાર સુનિલ મહેતાનું પણ ફોર્મ ટેકનિકલ કારણસર રદ થયું હોવાનું બહાર આવતા પાલડી વોર્ડમાં કોંગ્રેસની મુશ્કેલી વધી છે.